钦定古今图书集成/明伦汇编/氏族典/第502卷 > 陆元朗
## 钦定古今图书集成/明伦汇编/氏族典/第502卷 > 陆元朗

按《唐书陆元朗传》：“元朗，字德明，以字行，苏州吴人。善
名理言，受学于周弘正，解褐始兴国左常侍。陈亡，归
乡闬。隋炀帝擢秘书学士，迁国子助教。越王侗署为
司业。王世充僭号，封子元恕为汉王，以德明为师。德
明耻之，移病成皋。世充平，秦王辟为文学馆学士，以
经授中山王承乾，迁国子博士，封吴县男，卒。子敦信”，
麟德中，由左侍极检校右相，累封嘉兴县子，以老疾
致仕，终大司成。